Deg yixef wis sin neɛreḍ ad nexdem Tasleḍt i tesɣunin n usagel n kraḍet (3) n tantaliyin (Taqbaylit, Tamaceɣt, Tamaziɣt n waṭlas Alemmas n Lmeṛṛuk) nebder-d akk tisɣunin yellan deg yal tantala, nessaweḍ ad nesemgired gar tesɣunin tiḥerfiyin d tesɣunin tuddisin, maca llant kra n tesɣunin ur nessaweḍ ara ad nẓer ma d tuddisin neɣ tiḥerfiyinn, ur nessaweḍ ara ad nẓer talɣarewt-nsent akken ma llant. Sakin nsumen-d kra n tawuriwin timsutliyin ay d-mmalent kra n tesɣunin n usagel i nessaweḍ ad d-naf, nefka-d amedya i tesɣunt i-d yemmalen akud, tamentilt, analkam, tawtilt, aserwes....... i yal tantala.